آوروپا بیرلیگی شوراسی‌نین صدری دونالد توسک بیرلیک قوروملاری ایله تورکیه آراسیندا گله‌جک آیلاردا ذیروه توپلانتی‌سی کئچیریلمه‌سی اوچون آددیم‌لار آتیلدیغینی سؤیله‌دی.
توسک بلژیک-ین پایتاختی بروکسل-ده کئچیریلن آوروپا بیرلیگی‌نین لیدئرلر توپلانتی سیندان سونرا وئردیگی آچیقلامادا بیلدیردی کی، تورکیه ایله ذیروه توپلانتی‌سی کئچیریلمه‌سی موضوعسو موذاکیره ائدیلدی.
بیرلیگ قوروملاری ایله تورک مسئول لاری آراسیندا قارشی‌دان گلن آیلاردا توپلانتی کئچیریلمه‌سینه دایر یئتکی آلدیق.  اما ایندی تاریخ بللی دئییل دیر.
تورکیه ایله دیالوقو بو سویه‌ده توپلانتی‌لارلا داوام ائتدیرمه‌لری‌نین واجیب‌لیگینه توخونان توسک دئدی کی، نتیجه الده ائدیلمه‌سی لازیم اولان بیر سیرا اورتاق تشببوس‌لریمیز وار.
ویزا مسئله سینین لغوی ایله یاناشی گمروک ساحه‌سینده و قاچقین مسئله‌سینده امکداش‌لیق کیمی موختلیف موضوعلار موذاکیره ائدیله‌جک.
آوروپا بیرلیگی نین یئتکیلیسی ذیروه توپلانتی‌سی‌نین تخمینن باهاردا کئچیریله‌جگینی ایفاده ائتدی.
